Аверон

**Аверон** (; ) — департман во регионот Окситанија, Јужна Франција. Името го добил по реката Аверон. Со површина од 8.735 квадратни километри и население од 279.595 жители, Аверон е главно селски департман со густина на населеност од 32 жители на квадратен километар.

## Историја
[лево|мини| Монета од [Рутени|Рутените, 5-1 век пр. н. е.]]
Аверон е еден од првичните 83 департмани основани за време на Француската револуција на 4 март 1790 година. Првите познати историски жители на регионот било племето Рутени, но областа била населена и претходно, со многу праисториски урнатини, вклучувајќи над 1.000 долмени, повеќе од кој било друг департман во Франција.
лево|мини| Виктор од Аверон во 1800 година
За време на средновековното и раното модерно раздобје, и до 1790-тите, територијата на Аверон била покраина позната како Руерг. Во 1797 година, Виктор од Аверон (диво дете) бил пронајден како талка низ шумата во областа. Приказната за Виктор е раскажана во филмот *„Дивото дете“*.

Во 1817 година, бил убиен Антоан Бернарден Фуалдес, месниот обвинител. Лошите околности на неговата смрт, по кои неговото тело било пронајдено како плута во реката Аверон, довеле до тоа предметот да се објави како *славен случај*. Неодамнешните проучувања покажале дека тој го доживеал својот крај на иницијатива на десничарската кралска организација позната како *Chevaliers de la Foi* (Витези на верата).

### Хералдика

## Географија
Аверон е средиште на триаголникот образуван од градовите Тулуз, Клермон-Феран и Монпелје. Департманот приближно ги следи границите на поранешната покраина Руерг. Тој е 5-ти департман по големина во метрополата Франција во однос на површината (8.735 квадратни километри). Нејзина префектура е Родез.

Департманот е под јурисдикција на Академијата во Тулуз и Апелациониот суд Монпелје. Негов INSEE и поштенски број е 12. Аверон се наоѓа на југ од Средишниот Масив. Највисоката точка во департманот е врвот *Le Signal de Mailhebiau* на 1469 метри на висорамнината Обрак. Департманот Аверон е поделен на неколку природни региони како што се Гран Кос (Grand Causses) и Ружје (Rougiers).

Департманот Аверон се состои од древна висока карпеста висорамнина со голема геолошка разновидност. Реките Тријер, Лот, Аверон и Тарн издлабиле голем број длабоки клисури. Департманот е опкружен со оние од Тарн, Тарн и Гарона, Лот, Еро, Гар, Лозер и Кантал. Lac de Villefranche-de-Panat се користи како резервоар за снабдување со вода за пиење за регионот.

### Клима

## Демографија
Во 2017 година, Департманот имал 279.206 жители. Еволуцијата на бројот на жители е позната преку пописите на населението спроведени во департманот од 1793 година.

### Поголеми градови
Најнаселена општина е Родез, префектурата. Од населението на департманот, 25% живеат во четирите најголеми општини: Родез, Мило, Оне-ле-Шато и Вилфранш-де-Руерг. Од 2019 година, има 7 општинисо повеќе од 5.000 жители:

### Втори домови
Заклучно со 2019 година, 17,4% од достапните станови во Департманот беа втори домови. 

## Политика

### Департмански совет
Департманскиот совет на Аверон има 46 места. Претседател на Департманскот совет бил Жан-Франсоа Галијар од Унијата на демократи и независни (УДИ) од 2017 до 2021 година. Од 2021 година претседател е Арно Виала.

### Членови на Народното собрание
По законодавните избори во 2017 година, Аверон ги избра следните претставници во Националното собрание :

## Туризам
Во Аверон се наоѓа дел од Националниот парк Севен. Туристичките знаменитости го вклучуваат замокот Нажак, средновековна рушевина сместена високо на еден рид, и други замоци и манастири како што се опатиите Конк, Силванес, Боневал и Лок-Дие, кои се наоѓаат во близина на Марсиел во регион со многу долмени. Малиот град Мијо е местото на највисокиот мост во светот, вијадуктот Мијо, отворен од претседателот Ширак во декември 2004 година.

Туристичката понуда вклучува јавање, риболов, пливање во *Lacs du Lévézou* и пешачење/кампување. Жителите се и многу добри занаетчии, а Аверон е полн со разни занаетчиски предмети, рачно изработени, кои можат да се најдат локално. Такви се *нож Лагјол (Couteau de Laguiole)*, светски познатото сирење *[[рокфор]]*, од истоименото село и други месни производи. Секоја сабота на пазарите низ регионот се одржуваат пазари.

Во општината Сен-Сернен-сир-Ранс било пронајдено дивото дете Виктор од Аверон кон крајот на 18 век.
Податотека:Rodez_cathedrale.JPG|алт=Rodez Cathedral| Катедралата Родез
Податотека:Estaing_-_Ville_-JPG1.jpg|алт=Estaing| Естен
Податотека:Chateau_de_severac_le_chateau.jpg| Северак-ле-Шато
Податотека:Château_de_Peyrelade-2.JPG|алт=Château de Peyrelade| Шато де Пејрелада
Податотека:Château_Najac.jpg|алт=Château de Najac| Шато де Нажак
Податотека:Montpellier-le-Vieux_Porte-de-Mycene.jpg|алт=Chaos de Montpellier-le-Vieux| Каос де Монпелје-ле-Вје


## Значајни луѓе поврзани со Департманот
* Жорж д'Армањак, бискуп од Авињон, кардинал и епископ од Родез (починал во 1585 година)
* Гистав Гаригу, победник на Тур де Франс во 1911 година, роден во Вабре-Тизак
* Александар Жење, друмски велосипедист
* Бертран Деланое, француски политичар и градоначалник на Париз (1950-)

## Поврзано
* Арондисмани во департманот Аверон
* Округ Родез
* Кантони во департманот Аверон
* Општини во департманот Аверон

## Наводи

## Библиографија
* Encyclopedia Bonneton, *Aveyron*, Christine Bonneton, 2005 
* Jean-Michel Cosson, *Dictionary of Aveyron*, Loubatières,  
* Daniel Crozes, *The Guide to Aveyron*, Éditions du Rouergue,  
* Aue/Miche, *Aveyron (Discovered)*, MSM,  
* Dominique Auzias, Jean-Paul Labourdette, *The small clever Aveyron*, Collectif, Nouvelles Éditions Université,  
* Paul Astruc, *Major Criminal cases of Aveyron*, Éditions De Borée,  
* Christian Bernard, *Aveyron in flowers: Illustrated inventory of vascular plants of Aveyron department*, Éditions du Rouergue,  
* Francine Claustres, *Aveyron Cuisine*, Sud Ouest,  
* *Aveyron: Farming Yields*, Du Curieux,  
* French Hiking Federation, *Aveyron on foot*, Guide FFRP,  
* French Hiking Federation, *The most beautiful villages in Aveyron… on foot: 20 walks and hikes*, FFRP,  
* Hubert Calmette, *The paths of Émilie in Aveyron*, French Hiking Federation,  
* Richard André, Romain Pages Éditions, *Le Parc naturel régional des Grands Causses*,  
* Rémi Soulié, *The old Rouergue: Land of Aveyron*, Paris,  
* Alain Marc, *Aveyron, Logbooks*, Éditions du Rouergue,  
* Laurent Millet, *Family names of Aveyron*, Archives Cult,  
* Laurent Barthe, *Of Rouergue in Aveyron*, Empreinte,  
* *Aveyron 1900–1920* Édition De Boree,  
* Jean-Michel Cosson, Stéphane Monnet, *Aveyron in the 1939–1945 war*, Éditions De Boré,  
* Jill Dawson, Béatrice Dunner, *The wild child of Aveyron*, Du Rocher,  
* Jean Itard, *Victor de l'Aveyron*, Allia,  
* Dagonet/Christian, *Regards to Aveyron*, De Borée,  
* Nicole de Bertier, *Meeting in Aveyron*,  *Equinoxe,  *

Категорија:Држави и територии настанати во 1790 година
Категорија:Департмани во Окситанија
Категорија:Централен Масив
Категорија:Аверон
Категорија:Статии со извори на француски (fr)
Категорија:Координати на Википодатоците
Категорија:Статии со текст на окситански